سعد بن زید اوسی

سعد بن زید اشہلی غزوہ بدر میں شریک صحابی تھے۔

نام و نسب 
سعد نام، قبیلۂ اوس کے خاندان اشہل سے ہیں، سلسلۂ نسب یہ ہے، سعد بن زید بن مالک بن عبد بن کعب بن عبد الاشہل بعض نے سعد بن مالک انہی کو لکھا ہے۔

غزوات 
واقدی کے قول کے مطابق عقبہ میں شریک تھے جمہور نے بدر کے شرکت پر اتفاق کیا ہے 
غزوۂ قریظہ میں آنحضرتﷺ نے ان کو قیدیوں کے ہمراہ نجد بھیجا، انہوں نے ان کے معاوضہ میں کھجور اورہتھیار خریدے اور مدینہ لے کر آئے۔
رمضان 8ھ میں فتح مکہ کے بعد آنحضرتﷺ نے ان کو انصار کے بت مناۃ کے توڑنے کے لیے جو مکہ میں مثلل نام ایک مقام پر نصب تھا بیس سواروں کے ساتھ روانہ فرمایا، پجاری نے پوچھا کیا ارادہ ہے؟ بولے ہدم ِ مناۃ کہا تم جانو! سعدنے بت گرایا، تو ایک برہنہ اور سیاہ فام عورت چھاتی پیٹتی اور شور مچاتی ہوئی نکلی،سعد نے یہ ہیئت کذائی دیکھ کر اس کو قتل کر دیا، پجاری نہایت خائف تھا، عورت کی آواز سن کر بولا، مناۃ!دونک بعض غضبناتک  خزانہ میں کچھ نہیں تھا، تلاشی لے کر چلے آئے، واپسی کے وقت رمضان کی اخیر تاریخیں تھیں۔

وفات 
وفات کا سنہ اور تاریخ بالکل نا معلوم ہے۔

حوالہ جات 

اصحاب احد
اصحاب بدر
اصحاب بیعت عقبہ
اصحاب خندق
اصحاب خیبر
انصار